"15 Dikgang Statistics South Africa ya re lefa go ntse le koketso ya 0 point 4 percent ya ditlhwatlhwa tsa dijo mo bekeng ya 1 le ya 2 ya Moranang, ditlhwatlhwa tsa dithoto tse di botlhokwa ka kakaretso, di tsweletse go nna kwa tlase mo pakeng ya ntlha ya go laolwa ga metsamao le go emisiwa ga ditirelo dingwe.Bodirelo ba dijanaga ba re pabalesego ya badiri ba bone e botlhokwa jaaka ba boela kwa tirong mo legatong la boraro la go laolwa ga metsamao le go emisiwa ga ditirelo dingwe. Bodirelo ke jo bogolo ebile ke monna le seabe yo mogolo mo ikonoming ya Afrika Borwa, jo bo thapileng batho ba feta dikete tse 110."